Odense Adresse-Contoirs Efterretninger, 1837-09-19
Naturtildragelser. Det som fortrinligt bygget bekjendte Altonaer Skib, Johann Julius, Capitain M. P. Toosbuy, er i Løverdags ankommen fra St. Thomas til Hamborg og er et af de faa Skibe, som uden synderlig Havarie har overstaaet den frygtelige vestindiske Orkan, som rasede den 2 August (see Gaars-Avisen. Halvdelen af Staden St. Thomas - berette Tidenderne fra Øen er ødelagt og alle Bygninger have lidt mere eller mindre Sukkerrøret er saaledes medtaget af Stormen, at det ikke giver noget Haab for den paafølgende Høst; hele Den er ligesom afsvedet af Flammer, mange Mennesker ere omkomne og Elendigheden er ubeskrivelig. Allerede siden den 25 Juli (Begyndelsen af den regelmæssige Orkantid) var Veiret ikke smukt, men først den 2 August kom en saa stærk Orkan, som selv de ældste Folk ikke kunne erindre sig Mage til. Kl. 11 om Natten blev det stillere, men da udbrød den tidligere omtalte Jldebrand og kort efter begyndte Stormen atter at rase: Torden, Lynild, Orkan, Regn og Flammer gjorde denne Nat til en af de gyseligste, et Menneske har kunnet opleve. Jlden slukkedes først Kl. 5 om Morgenen; Nogle troe, at Lynet har tændt, Andre, at Stormen har revet Taget af et Træhuus, hvori der var ulædsket Kalk, som Regnen antændte. Skrækkelig er Jldens Magt, men Man kan dog flygte for den; men mod en Orkan eller et Jordskjælv kan Jntet yde Beskyttelse og her er Frelsen kun et Tilfælde. Man siger, at der med Orkanen fulgte et Jordskjælv, men dette lader sig vanskelig bevise, da Orkanen i disse Regioner har selv noget Jordskjælvagtigt ved sig. Den vestlige Deel af Staden er næsten jevnet med Grunden og Man gjenkjender neppe den østlige. Tagene ligge i vid Frastand fra Husene, Hospitalet er tilintetgjort, Træerne ere deels rykkede og med Rode, deels berøvede deres Kroner og de, der staae tilbage, se ud som bladløse Pæle. Hele rige Plantager ere ødelagte, Plantager, som ellers udgjorde en heel Landsbyes Liv, to ere afbrændte. Havnen saae den følgende Morgen sørgelig ud af 35 til 40 Skibe laae kun Johan Julius, fast ved sit Anker, af de andre kunde Man kun skimte enkelte Deele under Vandskorpen og af eet Fartøi hævede sig kun Masten 3 Fod over Vandet og ved denne Mast hang en Mand, som skreg om Hjelp. Tabet maa være stort og har maaskee meest ramt dem, der ikke kunne taale et saadant Stød. Gouvernøren, Hr. Søbøtker, har i en Bekjendtgjørelse af 5 s. M. som Øienvidne erklæret, at Jngen har benyttet den almindelige Forvirring, for at stifte Uordener, men at tvertimod Enhver har gjort sit Bedste for at blive Herre over Jlden. Ved en senere Bekjendtgjørelse af f. M. er indtil Marts 1838 toldfri Jndførsel paa St. Thomas og St. Jan bleven tilstedet af Brædder, Tagspaaner, Muursteen, Tegl, Fliser og Kalk, og de Skibe, hvis Ladninger udelukkende bestaae af det nævnte Bygningsmaterial, skulle i den nævnte Tid være fritagne for alle mulige Havneomkostninger og Afgifter. En anden Bekjendtgjørelse tillader, at Husene ikke alene foreløbig maae tækkes med Tagspaaner, men ogsaa med Brædder, og endelig bestemmer en Forordning af 10 s. M., at de Arbeidere, der ville tiltvinge sig en høiere Arbeidsløn, skulle, som farlige Subjekter, stilles under Politiets Opsigt. - St. Thomas Tidende af 12 s. M. indeholder alt en lang Liste over indkomne, saare rigelige milde Gaver, ogsaa i Hamborg og Altona indsamles Bidrag til Fordeel for de Ulykkelige Fædrelandet.